Eelotsusetaotlus, mille on esitanud Tribunal Judicial da Comarca do Porto – Juízo Local Criminal de Vila Nova de Gaia (Portugal) 20. märtsil 2024 – kriminaalmenetlus YX suhtes
(kohtuasi C-215/24, Fira1 )
Kohtumenetluse keel: portugali
Eelotsusetaotluse esitanud kohus
Tribunal Judicial da Comarca do Porto – Juízo Local Criminal de Vila Nova de Gaia
Põhikohtuasja pool
YX
Eelotsuse küsimused
1.    Kas täidesaatev liikmesriik võib pärast seda, kui ta on raamotsuse 2002/584 artikli [4] punkti [6] alusel keeldunud täitmast Euroopa vahistamismäärust süüdimõistetu elukohta tõttu ja tunnustanud süüdimõistvat kohtuotsust, tugineda oma riigisisese õiguse kohaldamisele ja enda kui täidesaatva riigi pädevusele ning peatada väljaandjariigis mõistetud tegeliku vangistuse täideviimine, ehkki selle kohtuotsuse täitemenetlus on juba algatatud?
2.    Kas täidesaatva riigi kohus võib muuta väljaandjariigi kohtu otsust, mis on nõuetekohaselt jõustunud, väljaspool raamotsuse 2008/909 artiklis 8 ning artikli 17 lõigetes 1 ja 2 ette nähtud juhtumeid?
3.    Kas raamotsuse 2008/909 artikli 17 lõiget 1 tuleb tõlgendada nii, et see võimaldab täidesaatval riigil tegeliku vangistuse täideviimise peatada oma riigisiseses õiguses ette nähtud tingimusi kohaldades, kui väljaandjariigi pädevad asutused ei ole teinud seda kooskõlas oma õigusega?
Kui vastus eelnevatele küsimustele on jaatav, palutakse vastata järgmisele küsimusele:
4.    Kas raamotsuse 2008/909 artikleid 12 ja 13 ning artikli 17 lõiget 3 arvestades oleksid Hispaania (täidesaatev riik) kohtud pidanud informeerima väljaandjariiki eelnevalt oma seisukohast küsimuses, kas tagaotsitavale mõistetud vangistuse täideviimise saab peatada?
____________
1 Käesoleval kohtuasjal on väljamõeldud nimi. See ei vasta ühegi menetlusosalise tegelikule nimele.